CELEX: 32013R0042
Language: hu
Date: 2013-01-17 00:00:00
Title: A Bizottság 42/2013/EU végrehajtási rendelete ( 2013. január 17. ) az egyes árucikkeknek a Kombinált Nómenklatúra szerinti besorolásáról szóló 1510/96/EK rendelet módosításáról

22.1.2013   
            
            
               HU
            
            
               Az Európai Unió Hivatalos Lapja
            
            
               L 18/3
            
         A BIZOTTSÁG 42/2013/EU VÉGREHAJTÁSI RENDELETE
   (2013. január 17.)
   az egyes árucikkeknek a Kombinált Nómenklatúra szerinti besorolásáról szóló 1510/96/EK rendelet módosításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a vám- és a statisztikai nómenklatúráról, valamint a Közös Vámtarifáról szóló, 1987. július 23-i 2658/87/EGK tanácsi rendeletre (1) és különösen annak 9. cikke (1) bekezdésének a) pontjára,
   mivel:
   
               (1)
            
            
               A 2658/87/EGK rendelet mellékletét képező Kombinált Nómenklatúra egységes alkalmazása érdekében intézkedéseket szükséges elfogadni az e rendelet mellékletében meghatározott áruk besorolásáról.
            
         
               (2)
            
            
               Az egyes árucikkeknek a Kombinált Nómenklatúra szerinti besorolásáról szóló, 1996. július 26-i 1510/96/EK bizottsági rendeletnek (2) megfelelően a műanyag búgócsigából és rágógumiból álló műanyag ház a búgócsiga tekintetében a 9503 90 32, a rágógumi tekintetében az 1704 10 99 KN-kód alá került besorolásra. A 95. árucsoporthoz tartozó megjegyzéseknek a 2007. január 1-jétől hatályos 4. ponttal történő kiegészítése nyomán az említett elemeket együttesen a 9503 00 95 KN-kód alá, alapvetően játék jellegű kombinációként kell besorolni.
            
         
               (3)
            
            
               Az 1510/96/EK rendeletet ennek megfelelően módosítani kell.
            
         
               (4)
            
            
               Az e rendeletben előírt intézkedések összhangban vannak a Vámkódex Bizottság véleményével,
            
         ELFOGADTA EZT A RENDELETET:
   1. cikk
   Az 1510/96/EK rendelet mellékletében szereplő táblázat első tételének helyébe e rendelet mellékletének szövege lép.
   2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2013. január 17-én.
      
         
            a Bizottság részéről, az elnök nevében,
         Algirdas ŠEMETA
         
            a Bizottság tagja
         
      
   
   
      (1)  HL L 256., 1987.9.7., 1. o.
   
      (2)  HL L 189., 1996.7.30., 189. o.
   
      MELLÉKLET
      
                  Árumegnevezés
               
               
                  Besorolás
                  (KN-kód)
               
               
                  Indokolás
               
            
                  (1)
               
               
                  (2)
               
               
                  (3)
               
            
                  Két darabból álló műanyag kapszula, melynek összetevői:
                  
                              —
                           
                           
                              műanyag búgócsiga, átmérője 2,5 cm,
                           
                        
                              —
                           
                           
                              cukorral bevont, golyó formájú rágógumi, amelynek szacharóztartalma 69,5 tömegszázalék (beleértve a szacharózban kifejezett invertcukrot is).
                           
                        
               
                  9503 00 95
               
               
                  A termékbesorolást a Kombinált Nómenklatúra értelmezésére szolgáló 1., 5.b) és 6. általános szabály, a 95. árucsoporthoz tartozó megjegyzések 4. pontja, valamint a 9503 00 és a 9503 95 00 KN-kód szövege határozza meg.
                  A búgócsigát és a rágógumit a 3.b) általános szabály értelmében nem lehet „a kiskereskedelmi forgalom számára készletben kiszerelt árunak” tekinteni, mivel együttes kiszerelésük nem valamilyen speciális igényt vagy valamely meghatározott tevékenység elvégzését szolgálja. Az elemek nem kapcsolódnak egymáshoz, azokat nem együttes vagy egymással összefüggő felhasználásra szánták (a rágógumi fogyasztható termék, míg a búgócsiga játékra szolgál).
                  A búgócsiga egy, a 9503 vtsz. alá tartozó árucikk és az 1704 vtsz. alá tartozó rágógumi kombinációja, amely alapvetően játék jellegű (lásd még a 95. árucsoporthoz tartozó megjegyzések 4. pontjára vonatkozó KN-magyarázatokat).
                  Mivel a műanyag kapszula a hasonló termékek csomagolására általában használt csomagolóeszköz, ugyanazon kód alá sorolandó, mint maga a termék.
                  Ezért a terméket a 9503 00 95 KN-kód alá, egyéb, műanyagból készült játékként kell besorolni.